તમે મને ઓળખી? કેવી રીતે ઓળખશો? હું ન તો તમારા પરિવારની સભ્ય છું કે ન તો તમારી કોઈ મિત્ર. 

હા, દરરોજ તમારા ઘર પાસે ચણ લેવા ચોક્કસ આવું છું એટલે તમે મને ક્યાંક ને ક્યાંક તો જોઈ જ હશે. 

નાનપણમાં તમે મને 'બહેન' કહીને સાથે રમવાનું આમંત્રણ પણ આપતા. 

એટલું જ નહીં તમે મને સૂવા માટે ખાટલો અને બેસવા માટે પાટલો આપવાની વાત પણ કહેતા. 

અરે હું ચકલી.. આજે તમારામાંથી કોઈનું મારા પર ધ્યાન જશે જ નહીં, કેમ કે આજે તમે બધા મારી અવગણના કરીને પતંગ ઉડાડવામાં વ્યસ્ત હશો. 

તમે આ વાંચ્યું કે નહીં?

'મારા જેવા બીજા પક્ષીઓને ડર'

આમ પણ તમે રોજ એક જ પક્ષીને કંઈ થોડા જુઓ છો. તમારી સામે તો ઘણા બધા પક્ષી આવતા હશે. ક્યારેક હું, કાગડો, કાબર કે ક્યારેક કોઈ કબુતર. 

ક્યારેક તમે મને આંગણામાં જુઓ છો, ક્યારેક આકાશમાં, તો ક્યારેક તમારા ઘરની નજીકના કોઈ વૃક્ષ ઉપર.

તમારા ઘરની સામે જે મોટું વૃક્ષ છે, તેના પર માળો બનેલો છે પણ એ તો માત્ર રાત્રે સૂવા માટે છે. મારા બચ્ચાં પણ ત્યાં જ રહે છે. 

સવાર પડે તમે કામધંધા ઉપર નીકળી જાવ છો, એવી જ રીતે મારે જમવાનું શોધવા માળામાંથી બહાર નીકળવું પડે છે. 

ઉત્તરાયણ અને પછીના કેટલાય દિવસો સુધી મને તેમજ મારા જેવાં બીજાં બધાં જ પક્ષીઓને બહાર નીકળતાં ડર લાગે છે.

આજે એ ડર છે કે મારાં બચ્ચાં ભૂખ્યાં રહી જશે કેમ કે ઉત્તરાયણનો સમય આવતાં અમારી આસપાસ જોખમ ઝળૂંબવા માંડે છે. 

હું તો કદાચ ભૂખી રહી પણ જાઉં પરંતુ મારાં બચ્ચાં કેવી રીતે ભૂખ્યાં રહી શકે?

આજે વહેલી સવારે જોયું, તો તમે પતંગ અને દોરી સાથે ધાબા ઉપર ચડી ગયાં હતાં. 

જોરજોરથી વાગતાં ગીતોની વચ્ચે તમે 'કાપ્યો છે...', 'એ લપેટ....' જેવી બૂમો લગાવવામાં વ્યસ્ત હતાં. 

એટલો બધો અવાજ થઈ રહ્યો હતો કે મારાં બચ્ચાં ડરી ગયાં હતાં. 

'એકબીજાની પતંગો કાપવાના બદલે કાપી નાખી અમારી પાંખો'

સાચું કહું, તો મને એ દોરી જેને તમે લોકો માંજો કહો છો, તે ખૂબ ડરાવે છે. તેને પાક્કી કરવા માટે તમે લોકો કાચનો ઉપયોગ કરે છે.  

આ સિવાય ચાઇનિઝ દોરીથી ખૂબ વધારે ડર લાગે છે, કેમ કે તે પ્લાસ્ટિકની બનેલી હોય છે. 

ખૂબ જ પાતળી હોવાને કારણે હવામાં ઊડતી વખતે અમને તે દેખાતી નથી. 

અમે તેની વચ્ચે આવી જઈએ. અમારી પાંખો કપાય જાય છે અને ઘાયલ અવસ્થામાં જમીન ઉપર પટકાય જઈએ છીએ. 

ગત વર્ષની જ વાત કરું તો મારા માળાની નજીક રહેતાં ઘણાં પક્ષીઓને મેં લોહીલોહાણ હાલતમાં જોયાં હતાં. 

બચ્ચાંઓનો ખોરાક શોધવા માટે બિચારાં આકાશમાં... \n\nમને ઉપરના લેખ માટે સારું શીર્ષક આપો.
મકરસંક્રાંતિ : એક ચકલીની પ્રાર્થના, 'જીવન આપો.. માંજાથી મૃત્યુ નહીં'